**ACTE NECESARE DEPUNERE DOSAR**

**venitului minim de incluziune (VMI)**

**Condițiile de acordare a venitului minim de incluziune:** Familia/persoana singură să aibă domiciliul/reședința pe raza Comunei SĂLARD

* Formularul de cerere VMI, care conține date privind solicitantul și date privind componența familiei;
* Acord privind prelucrarea datelor cu caracter personal
* Declarația pe propria răspundere a venitului din gospodărie;
* Angajamentul de plată (pentru situațiile în care se pot constata drepturi acordate necuvenit);

**Documente doveditoare privind componența familiei**

* Actul de identitate al solicitantului și al membrilor familiei majori;
* Certificatul de căsătorie;
* Certificat de naștere pentru fiecare copil;
* Certificatul de deces pentru oricare membru decedat al familiei;
* Dovada școlarizării pentru copiii cu vârsta cuprinsă între 3 și 16 ani;

**Acte doveditoare privind veniturile nete realizate de familie/persoana singură din:**

* Salarii şi alte drepturi salariale, inclusiv tichete de masă;
* Pensii;
* Venituri ce provin din drepturi de asigurări sociale;
* Indemnizații și ajutoare cu caracter permanent;
* Obligații legale de întreținere;
* Alte surse de venit obținute de membrii familiei.

***Alte documente***

* Adeverință registrul agricol Primăria Sălard
* Certificat fiscal – impozite și taxe Primăria Sălard
* Acte de proprietate pentru locuință

***Alte documente specifice situației solicitantului/beneficiarului. Componența familiei, filiația copiilor și situația lor juridică față de reprezentantul legal***

**Obligațiile familiilor/persoanelor singure care beneficiază de VMI**

* Să depună la primărie, **din 6 în 6 luni**, declaraţia pe propria răspundere, completată conform modelului aprobat prin normele metodologice de aplicare a legii.
* Să comunice primăriei în a cărei rază teritorială îşi au domiciliul sau reşedinţa, orice modificare cu privire la domiciliu, venituri şi numărul membrilor familiei, în **termen de maximum 10 zile**de la data la care a intervenit modificarea.
* Solicitanţii de VMI – componenta ajutor de incluziune, atât titularul dreptului, cât și membrii familiei sale apți de muncă și care nu obţin venituri din orice formă legală de angajare şi nici din activităţi independente sau activităţi agricole au obligaţia:

 - de a urma măsurile active prevăzute de planul individualizat de mediere, stabilit de către AJOFM odată cu înregistrarea acestora ca persoane aflate în căutarea unui loc de muncă;

-de a se prezenta, ori de câte ori sunt solicitate, la sediul AJOFM în a cărei evidenţă sunt înregistrate ca persoane în căutarea unui loc de muncă, în vederea încadrării în muncă sau a participării la serviciile pentru stimularea ocupării forţei de muncă şi de formare profesional.

* Solicitanţii de VMI care primesc ajutor de incluziune, **au obligația să presteze lunar, la solicitarea primarului, activități sau lucrări de interes local,** cu respectarea duratei normale a timpului de muncă şi a normelor de securitate şi sănătate în muncă. Efectuarea activităților și lucrărilor de interes local se realizează de o singură persoană aptă de muncă din familia beneficiară de ajutor de incluziune.
* Solicitanţii de VMI care primesc ajutor de incluziune în cuantum de până la **50 lei/lună**au obligația de **a presta trimestrial**activități sau lucrări de interes local, în oricare din lunile trimestrului, primarul stabilind orele de muncă pentru trimestrul respectiv.
* Solicitanţii de VMI care primesc ajutor de incluziune, au obligația **să efectueze activități cu caracter ocazional**, stabilite conform solicitărilor transmise primăriei de către persoane juridice, persoane fizice autorizate, întreprinderi individuale sau întreprinderi familiale care au nevoie de forţă de muncă.
* Solicitanţii de VMI care primesc ajutor de incluziune, au obligația **să efectueze activități specifice**, prevăzute de Legea nr. 111/2022, dacă există solicitări în acest sens.
* Solicitanţii de VMI care primesc ajutor de incluziune și care nu au un nivel de educaţie şcolară sau cunoştinţele necesare au obligația să parcurgă cursurile programului educaţional **„A doua şansă“**reglementate prin ordin al ministrului educaţiei.
* Solicitanţii de VMI care primesc ajutorul pentru familia cu copii, în situația în care unul sau mai mulți din copiii aflați în întreținere urmează cursurile unei unități de învățământ din străinătate, au obligația de a prezenta la primărie, din 6 în 6 luni, documentul eliberat de unitatea de învăţământ, în condiţiile legislaţiei statului respectiv, din care să rezulte frecventarea de către copii a cursurilor, precum şi numărul absenţelor înregistrate de aceştia, în vederea stabilirii cuantumului ajutorului acordat.
* Titularul de VMI căruia i s-a suspendat dreptul (plata aferentă VMI integral sau a uneia din componentele sale), are obligația ca, în termenul **maxim de 3 luni**prevăzut de lege, să facă dovada îndeplinirii obligaţiilor a căror nerespectare a constituit motivul deciziei de suspendare. În caz contrar, se va proceda la încetarea acordării dreptului.